- ร่าง -ร่างประกาศตาม พ.ร.บ. หลักทรัพย์ฯ ที่ผ่าน การพิจารณาของฝ่ายพัฒนากฎเกณฑ์ 2 แล้ว เมื่อวันที่ 20/10/2560 . CSDS เลขที่ 55/2560 . ครั้งที่ 2 ผ่านทาง CSDSประกาศคณะกรรมการกํากับตลาดทุนที่ ทน. 59/2560เรื่อง การลงทุนของกองทุน(ฉบับที่ 7)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 98(5) มาตรา 109 วรรคหนึ่ง และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ ข้อ 1 ให้เพิ่มความต่อไปนี้เป็นบทนิยามคําว่า "กองทุนรวมวายุภักษ์" ระหว่างบทนิยามคําว่า "กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ" และคําว่า "กองทุนส่วนบุคคล" ในข้อ 2 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 14/2560 เรื่อง การลงทุนของกองทุน (ฉบับที่ 4) ลงวันที่ 20 กุมภาพันธ์ พ.ศ. 2560 ""กองทุนรวมวายุภักษ์" หมายความว่า กองทุนรวมวายุภักษ์ที่จัดตั้งขึ้นตามมติคณะรัฐมนตรี เมื่อวันที่ 1 กรกฎาคม พ.ศ. 2546" ข้อ 2 ให้เพิ่มความต่อไปนี้เป็นข้อ 6/1 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 "ข้อ 6/1 หลักเกณฑ์ในประกาศนี้ในส่วนที่ใช้บังคับกับกองทุนรวมเพื่อผู้ลงทุนทั่วไป ให้นํามาใช้บังคับกับกองทุนรวมวายุภักษ์ด้วย เว้นแต่จะได้กําหนดไว้เป็นอย่างอื่นในประกาศนี้" ข้อ 3 ให้เพิ่มความต่อไปนี้เป็น (จ) ใน (3) ของข้อ 9 วรรคหนึ่ง แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 14/2560 เรื่อง การลงทุนของกองทุน (ฉบับที่ 4) ลงวันที่ 20 กุมภาพันธ์ พ.ศ. 2560 "(จ) กรณีเป็นกองทุนรวมวายุภักษ์ ให้การลงทุนเป็นไปตามอัตราส่วนการลงทุนในภาคผนวก 4-VAYU" ข้อ 4 ให้ยกเลิกความใน (5) ของข้อ 18 วรรคหนึ่ง แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 14/2560 เรื่อง การลงทุนของกองทุน (ฉบับที่ 4) ลงวันที่ 20 กุมภาพันธ์ พ.ศ. 2560 และให้ใช้ความต่อไปนี้แทน "(5) ในกรณีที่กองทุนมีหุ้นของบริษัทใดโดยไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) ตามที่กําหนดในภาคผนวก 4-retail MF ภาคผนวก 4-AI ภาคผนวก 4-PVD หรือภาคผนวก 4-VAYU แล้วแต่กรณี นอกจากการปฏิบัติตามวรรคหนึ่ง (1) (2) (3) และ (4) แล้ว บริษัทจัดการต้องดําเนินการดังนี้ด้วย (ก) งดเว้นการใช้สิทธิออกเสียงในหุ้นจํานวนที่เกินอัตราส่วนการลงทุน เว้นแต่กรณีจําเป็นและสมควรโดยได้รับการผ่อนผันจากสํานักงาน (ข) ลดสัดส่วนการถือหุ้นหรือลดการมีอํานาจควบคุม หรือยื่นคําขอผ่อนผันการทําคําเสนอซื้อ ในกรณีที่ทรัพย์สินเป็นหุ้นของบริษัทจดทะเบียน และการได้มาซึ่งหุ้นของบริษัทดังกล่าวเป็นผลให้กองทุนได้มาหรือเป็นผู้ถือหุ้นของบริษัทนั้นจนถึงหรือข้ามจุดที่ต้องทําคําเสนอซื้อ" ข้อ 5 ให้ยกเลิกข้อ 28 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ข้อ 6 ให้ยกเลิกภาคผนวก 4-retail MF ท้ายประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 38/2560 เรื่อง การลงทุนของกองทุนรวม (ฉบับที่ 5) ลงวันที่ 12 พฤษภาคม พ.ศ. 2560 และให้ใช้ภาคผนวก 4-retail MF ท้ายประกาศนี้แทน ข้อ 7 ให้เพิ่มภาคผนวก 4-VAYU ท้ายประกาศนี้เป็นภาคผนวก 4-VAYU ท้ายประกาศคณะกรรมการกํากับตลาดทุนที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ข้อ 8 ในกรณีที่กองทุนรวมวายุภักษ์มีการลงทุนในทรัพย์สินใดไว้แล้วโดยชอบก่อนวันที่ประกาศนี้ใช้บังคับ แต่ไม่เป็นไปตามอัตราส่วนการลงทุนตามประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศนี้โดยไม่ได้เกิดจากการลงทุนเพิ่ม ให้กองทุนดังกล่าวยังคงลงทุนในทรัพย์สินนั้นต่อไปได้จนถึงวันที่ 30 พฤศจิกายน พ.ศ. 2566 แต่มิให้ลงทุนเพิ่มเติมในทรัพย์สินดังกล่าวจนกว่าจะสามารถแก้ไขให้เป็นไปตามอัตราส่วนการลงทุนดังกล่าว ข้อ 9 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2560 เป็นต้นไป ประกาศ ณ วันที่ 15 พฤศจิกายน พ.ศ. 2560 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน